stanford-oval/wikipedia huggingface dataset:
ช้าง
ภัยคุกคาม > การสูญเสียถิ่นที่อยู่

อีกภัยคุกคามหนึ่งต่อการมีชีวิตรอดของช้างโดยรวมคือการทำกสิกรรมในถิ่นที่อยู่ของช้างอย่างต่อเนื่องโดยมีความเสี่ยงเพิ่มมากขึ้นในการขัดต่อผลประโยชน์ต่อมนุษย์ผู้อยู่อาศัยในละแวกเดียวกัน ความขัดแย้งนี้ทำให้มีช้างถูกฆ่าไป 150 ตัว และมีคนเสียชีวิตไปถึง 100 คนต่อปีในศรีลังกา การลดจำนวนของช้างเอเชียส่วนใหญ่เป็นไปด้วยเหตุผลที่ว่าสูญเสียถิ่นที่อยู่
เมื่อป่าผืนใหญ่หายไปมากขึ้นทุกที ระบบนิเวศจึงได้รับผลกระทบอย่างลึกซึ้ง ต้นไม้มีส่วนสำคัญในการยึดหน้าดินและดูดซับน้ำไหลบ่า อุทกภัยและการพังทลายของหน้าดินขนาดใหญ่เป็นผลกระทบโดยทั่วไปของการตัดไม้ทำลายป่า ช้างต้องการที่ดินผืนใหญ่ เนื่องจากพวกมันคุ้นชินกับการโค่นต้นไม้และไม้พุ่มเพื่อหาอาหาร เหมือนกับชาวไร่เลื่อนลอย แต่ช้างจะค่อยกลับมาในภายหลัง เมื่อพื้นที่ดังกล่าวมีต้นไม้เติบโตขึ้นดังเดิมแล้ว และเมื่อป่าไม้ลดขนาดลง ช้างจึงกลายมาเป็นส่วนหนึ่งของปัญหา ซึ่งจะทำลายพืชผลการเกษตรทั้งหมดในพื้นที่ และทำลายทรัพยากรทั้งหมดที่มีอยู่
ภัยคุกคาม > อุทยานแห่งชาติ

เขตสงวนอย่างเป็นทางการแห่งแรกของแอฟริกา อุทยานแห่งชาติครูเกอร์ กลายมาเป็นหนึ่งในอุทยานแห่งชาติที่มีชื่อเสียงที่สุดและประสบความสำเร็จที่สุดแห่งหนึ่งของโลกในเวลาต่อมา อย่างไรก็ตาม มีหลายปัญหาที่เชื่อมโยงกับการจัดตั้งเขตสงวนเหล่านี้ ยกตัวอย่างเช่น ถิ่นที่อยู่อาศัยของช้างกินอาณาบริเวณกว้างโดยไม่คำนึงถึงพรมแดนระหว่างประเทศ เมื่อมีการจัดตั้งอุทยานแห่งชาติและล้อมรั้ว สัตว์หลายชนิดจึงพบว่าตนถูกตัดขาดจากแหล่งอาหารในฤดูหนาวหรือพื้นที่ผสมพันธุ์ในฤดูใบไม้ผลิ สัตว์บางตัวถึงกับตายไปเลย ขณะที่สัตว์อื่น เช่นช้าง อาจเหยียบข้ามรั้วไปเลย ทำให้เกิดความตื่นตระหนกในไร่นาในละแวกนั้น เมื่อถูกจำกัดอยู่ในอาณาเขตเล็ก ๆ ช้างสามารถก่อความเสียหายใหญ่หลวงต่อภูมิประเทศแถบนั้นได้
ยิ่งไปกว่านั้น เขตสงวนบางแห่ง อย่างเช่นอุทยานแห่งชาติครูเกอร์ ในความเห็นของผู้จัดการสัตว์ป่า กำลังประสบปัญหาจากประชากรช้างแออัดเกินไป ขณะที่สัตว์ป่าชนิดอื่นภายในเขตสงวนมีจำนวนลดลง เมื่อวันที่ 25 กุมภาพันธ์ ค.ศ. 2008 ประเทศแอฟริกาใต้ประกาศว่าจะรื้อฟื้นการยิงลดจำนวนช้าง (culling) อีกเป็นครั้งแรกนับแต่ปี ค.ศ. 1994 เพื่อควบคุมจำนวนช้าง ถึงแม้ว่าจะยังไม่มีการยิงลดจำนวนเกิดขึ้นจนถึงปัจจุบันก็ตาม แต่เมื่อทางนักวิทยาศาสตร์ศึกษาเพิ่มเติมเกี่ยวกับธรรมชาติและสิ่งแวดล้อม ก็ได้ประจักษ์แล้วว่าอุทยานอาจเป็นความหวังสุดท้ายต่อโลกที่กำลังเปลี่ยนแปลงอย่างรวดเร็วรอบ ๆ พวกมัน
ภัยคุกคาม > ปุ๋ย

ในจังหวัดเบงกูลูของอินโดนีเซีย มีช้างสี่ตัวตาย และจากผลการตรวจซากพบว่าหนึ่งในช้างเหล่านี้มีปริมาณไนโตรเจนในร่างกายสูง ข้อสันนิษฐานเบื้องต้นคือช้างได้กินเอาปุ๋ยที่ถูกใส่ต้นไม้ในไร่นา ช้างอาจได้รับเกลือในปุ๋ยเข้าไปและนำไปสู่การตายได้
มนุษย์กับช้าง > การเลี้ยงและใช้งาน

ช้างได้เป็นสัตว์ใช้งานซึ่งถูกใช้ในหลายด้านโดยมนุษย์ ตราประทับที่ถูกพบในลุ่มแม่น้ำสินธุเป็นการบอกว่าช้างถูกนำมาเลี้ยงเป็นครั้งแรกในอินเดียโบราณ อย่างไรก็ตาม ช้างไม่อาจนำมาเลี้ยงได้อย่างสมบูรณ์ ช้างเพศผู้จะเกิดอาการตกมันตามสภาพขึ้นเป็นบางเวลาและควบคุมได้ยาก ดังนั้น ช้างที่มนุษย์นำไปใช้นั้นจึงมักเป็นช้างเพศเมีย โดยช้างศึกเป็นข้อยกเว้น เพราะช้างเพศเมียจะวิ่งหนีออกจะช้างเพศผู้ ทำให้มีแต่ช้างเพศผู้เท่านั้นที่สามารถถูกใช้ในสงครามได้ มักจะเป็นการประหยัดกว่าที่จะจับช้างป่าอายุน้อยแล้วฝึกมันให้เชื่องกว่าเลี้ยงให้เติบโตในการดูแล
คนลาวได้มีการเลี้ยงช้างมาเป็นเวลาหลายศตวรรษ และยังมีช้างเลี้ยงราว 500 ตัวยังคงใช้งานอยู่ในปัจจุบัน โดยส่วนใหญ่พบใช้งานอยู่ในแขวงไชยบุรี ช้างเหล่านี้ส่วนใหญ่ถูกใช้งานในอุตสาหกรรมตัดไม้ โดยมีการท่องเที่ยวเชิงนิเวศกำลังผุดขึ้นเป็นทางเลือกที่ยั่งยืนและเป็นมิตรต่อสิ่งแวดล้อมมากกว่า
ช้างยังมักถูกจัดแสดงในสวนสัตว์และอุทยานสัตว์ป่า ช้างราว 1,200 เชือกถูกเลี้ยงไว้ในสวนสัตว์ทางตะวันตก การศึกษาพบว่าช้างในสวนสัตว์ในยุโรปมีอายุขัยเป็นครึ่งหนึ่งของช้างที่อาศัยอยู่ในพื้นที่คุ้มครองในแอฟริกาและเอเชีย จนถึงเดือนกรกฎาคม ค.ศ. 2010 ช้างแอฟริกาที่อยู่ในการดูแลที่มีอายุมากที่สุด คือ รัวฮา (59 ปี) ที่สวนสัตว์บาเซล
ในประเทศพม่า ไทย อินเดียและส่วนใหญ่ของเอเชียใต้ ช้างได้ถูกใช้ในทางทหารโดยใช้เป็นแรงงาน โดยเฉพาะอย่างยิ่งการถอนโคนต้นไม้และการเคลื่อนย้ายซุง และมักถูกใช้ในการประหารชีวิตโดยเหยียบผู้ที่ถูกลงโทษ ช้างยังได้ใช้เป็นพาหนะสำหรับการล่าแบบซาฟารี และสัตว์พาหนะในพิธีกรรมของพระมหากษัตริย์หรือศาสนา ขณะที่ช้างเอเชียได้ถูกใช้เพื่อขนส่งและเพื่อความบันเทิง
มนุษย์กับช้าง > การสงคราม

ช้างศึกถูกใช้โดยกองทัพในอนุทวีปอินเดีย รัฐซึ่งทำสงครามกันในจีนในยุคจ้านกว๋อ และจักรวรรดิเปอร์เซียในสมัยหลัง การใช้ช้างในการสงรามถูกปรับใช้โดยกองทัพเฮเลนนิสติคหลังอเล็กซานเดอร์มหาราชทรงเล็งเห็นคุณค่าของช้างต่อพระเจ้าพอรุส ที่โดดเด่นในจักรวรรดิปโตเลมีและเซลูซิด แม่ทัพคาร์เธจ ฮันนิบาล ใช้ช้างข้ามเทือกเขาแอลป์ระหว่างทำสงครามกับโรมัน
ในเอเชียตะวันออกเฉียงใต้ จักรวรรดิขแมร์อันทรงอำนาจได้เข้าครอบงำในภูมิภาคในคริสต์ศตวรรษที่ 9 โดยอาศัยการใช้ช้างศึกอย่างมาก เมื่ออำนาจของเขมรเสื่อมลงในคริสต์ศตวรรษที่ 15 ชาติที่มีอำนาจในเวลาต่อมา ได้แก่ พม่าและไทยก็ได้นำช้างศึกมาปรับใช้อย่างกว้างขวางด้วยเช่นกัน ยุทธหัตถีเป็นตัวอย่างที่โดดเด่นของการใช้ช้างศึกในเอเชียตะวันออกเฉียงใต้
มนุษย์กับช้าง > สวนสัตว์และละครสัตว์

มีเสียงคัดค้านเพิ่มขึ้นเรื่อย ๆ ต่อต้านการจับ การกักขัง และการใช้ช้างป่า ผู้สนับสนุนสิทธิสัตว์ยืนยันว่าช้างในสวนสัตว์และละครสัตว์นั้น "ทรมานจากโรคภัยไข้เจ็บทางกายภาพเรื้อรัง การขาดสังคม ความตายอยากทางอารมณ์และการตายก่อนเวลาอันควร" สวนสัตว์แย้งว่ามาตรฐานการดูแลช้างนั้นมีสูงมากและมีการจัดความต้องการขั้นต่ำสำหรับการดูแลช้าง อย่างเช่น พื้นที่อยู่อาศัยขั้นต่ำ การออกแบบสถานที่กั้นล้อม อาหาร การสืบพันธุ์ สิ่งประดับและการดูแลจากสัตวแพทย์ เพื่อรับประกันความอยู่ดีกินดีของช้างที่อยู่ในการควบคุม แต่ละครสัตว์นั้นยังมีประวัติไม่ดีอยู่ โดยมีข้อมูลรายงานว่า มีช้าง 27 เชือกที่เป็นของละครสัตว์ 3 คณะในสหรัฐอเมริกา ตายตั้งแต่ ค.ศ. 1992
ช้างเป็นส่วนสำคัญในละครสัตว์มานานแล้ว เพราะเป็นสัตว์ที่มีความฉลาดพอจะฝึกให้แสดงท่าทางได้หลายอย่าง อย่างไรก็ตาม สภาพความเป็นอยู่ของช้างในละครสัตว์นั้นไม่เป็นธรรมชาติ เพราะถูกกักขังในกรงขนาดเล็ก ถูกล่ามโซ่ที่ขา และขาดเพื่อนช้าง ซึ่งอาจเป็นสาเหตุที่ทำให้ช้างทำร้ายผู้เลี้ยงหรือควาญซึ่งเป็นกรณีที่เกิดขึ้นได้
มนุษย์กับช้าง > ในวัฒนธรรมสมัยนิยม

ช้างพบได้ทั่วไปในวัฒนธรรมสมัยนิยมตะวันตกในฐานะที่เป็นสัญลักษณ์ของสัตว์แปลก (exotic)  เพราะรูปลักษณ์ภายนอกที่เป็นเอกลักษณ์และขนาดรูปร่างที่ทำให้ช้างแตกต่างจากสัตว์อื่น และเพราะ เช่นเดียวกับสัตว์ในทวีปแอฟริกาอีกหลายชนิด เช่น ยีราฟ แรด และฮิปโปโปเตมัส ทำให้ชาวตะวันตกไม่คุ้นเคยกับสัตว์เหล่านี้ การอ้างถึงช้างที่มีอยู่อย่างดาษดื่นในวัฒนธรรมสมัยนิยมนั้นอาศัยความแปลกของมันเป็นหลัก ยกตัวอย่างเช่น "ช้างเผือก" เป็นภาษิตหมายถึง บางสิ่งที่มีราคาแพงและแปลก แต่มักใช้ประโยชน์ไม่ค่อยได้
ช้างเป็นตัวละครที่ส่วนใหญ่จัดอยู่ในกลุ่มวรรณกรรมเด็ก ซึ่งโดยทั่วไปแล้วช้างมักมีบทบาทเป็นตัวอย่างของพฤติกรรมซึ่งน่ายกย่อง มีหลายเรื่องที่เล่าเรื่องราวของช้างวัยเยาว์ที่อยู่ตัวเดียวกลับคืนสู่กลุ่มของมัน อย่างเช่น ดัมโบ้ (ค.ศ. 1942)  นอกเหนือไปจากสัตว์แปลกแล้ว ช้างในนิยายยังเป็นตัวแทนของมนุษย์ ซึ่งความคิดคำนึงถึงชุมชนและกันและกันได้ถูกแสดงให้เห็นว่าเป็นบางสิ่งที่น่าปรารถนา
ลูกผสม

สปีชีส์ช้างแอฟริกาและช้างเอเชียมีการกระจายพันธุ์ไม่ต่อเนื่องกัน และไม่มีลูกผสมในธรรมชาติ อย่างไรก็ตาม ใน ค.ศ. 1978 ที่สวนสัตว์เชสเตอร์ แม่พันธุ์ช้างเอเชียได้ให้กำหนดลูกช้างลูกผสมอันเกิดจากการผสมกับพ่อพันธุ์ช้างแอฟริกา ช้างลูกผสมเพศผู้ดังกล่าว ซึ่งได้ชื่อว่า "มอตตี" มีแก้ม หูและขาอย่างช้างแอฟริกา แต่มีจำนวนเล็บเท้าอย่างช้างเอเชีย งวงที่มีรอยย่นนั้นคล้ายกับช้างแอฟริกา ร่างกายมีลักษณะเหมือนอย่างช้างแอฟริกา แต่มีโหนกกลางอย่างช้างเอเชีย และโหนกหลังอย่างช้างแอฟริกา แต่ลูกผสมดังกล่าวตายด้วยอาการติดเชื้อในอีก 12 วันให้หลัง ร่างของมันถูกเก็บรักษาไว้เป็นตัวอย่างที่พิพิธภัณฑ์ประวัติศาสตร์ธรรมชาติอังกฤษในกรุงลอนดอน มีข่าวลือที่ไม่ได้รับการยืนยันว่ามีช้างลูกผสมอื่นอีกสามเชือกเกินในสวนสัตว์หรือละครสัตว์ ซึ่งทั้งหมดถูกกล่าวว่าพิการผิดรูปร่างและไม่มีตัวใดรอดชีวิตเลย
ดูเพิ่ม

สถานีย่อยโลกของสัตว์
วันช้างไทย
วันช้างโลก
คชศาสตร์
ช้างในประเทศไทย
บรรณานุกรม

Shoshani, J., บ.ก. (2000). Elephants: Majestic Creatures of the Wild . Checkmark Books. ISBN 978-0-87596-143-9. OCLC 475147472.
Shoshani, J.; Shoshani, S. L. "What Is an Elephant?". Elephants: Majestic Creatures of the Wild. pp. 14–15.
Shoshani, J. "Comparing the Living Elephants". Elephants: Majestic Creatures of the Wild. pp. 36–51.
Shoshani, J. "Anatomy and Physiology". Elephants: Majestic Creatures of the Wild. pp. 66–80.
Easa, P. S. "Musth in Asian Elephants". Elephants: Majestic Creatures of the Wild. pp. 85–86.
Moss, C. "Elephant Calves: The Story of Two Sexes". Elephants: Majestic Creatures of the Wild. pp. 106–113.
Payne, K. B.; Langauer, W. B. "Elephant Communication". Elephants: Majestic Creatures of the Wild. pp. 116–123.
Eltringham, S. K. "Ecology and Behavior". Elephants: Majestic Creatures of the Wild. pp. 124–127.
Wylie, K. C. "Elephants as War Machines". Elephants: Majestic Creatures of the Wild. pp. 146–148.
McNeely, J. A. "Elephants as Beasts of Burden". Elephants: Majestic Creatures of the Wild. pp. 149–150.
Smith, K. H. "The Elephant Domestication Centre of Africa". Elephants: Majestic Creatures of the Wild. pp. 152–154.
McNeely, J. A. "Elephants in Folklore, Religion and Art". Elephants: Majestic Creatures of the Wild. pp. 158–165.
Shoshani, S. L. "Famous Elephants". Elephants: Majestic Creatures of the Wild. pp. 168–171.
Daniel, J. C. "The Asian Elephant Population Today". Elephants: Majestic Creatures of the Wild. pp. 174–177.
Douglas-Hamilton, I. "The African Elephant Population Today". Elephants: Majestic Creatures of the Wild. pp. 178–183.
Tuttle, C. D. "Elephants in Captivity". Elephants: Majestic Creatures of the Wild. pp. 184–193.
Martin, E. B. "The Rise and Fall of the Ivory Market". Elephants: Majestic Creatures of the Wild. pp. 202–207.
Shoshani, J. "Why Save Elephants?". Elephants: Majestic Creatures of the Wild. pp. 226–229.
Sukumar, R. (11 September 2003). The Living Elephants: Evolutionary Ecology, Behaviour, and Conservation. Oxford University Press, USA. ISBN 978-0-19-510778-4. OCLC 935260783.
Kingdon, J. (29 December 1988). East African Mammals: An Atlas of Evolution in Africa, Volume 3, Part B: Large Mammals. University of Chicago Press. ISBN 978-0-226-43722-4. OCLC 468569394. เก็บจากแหล่งเดิมเมื่อ 21 March 2023. สืบค้นเมื่อ 10 March 2017.
Wylie, D. (15 January 2009). Elephant. Reaktion Books. ISBN 978-1-86189-615-5. OCLC 740873839. เก็บจากแหล่งเดิมเมื่อ 21 March 2023. สืบค้นเมื่อ 10 March 2017.
อ่านเพิ่ม

Carrington, Richard (1958). Elephants: A Short Account of their Natural History, Evolution and Influence on Mankind. Chatto & Windus. OCLC 911782153.
Nance, Susan (2013). Entertaining Elephants: Animal Agency and the Business of the American Circus. Baltimore, MD: Johns Hopkins University Press, 2013.
Saxe, John Godfrey (1872). "The Blindmen and the Elephant" at Wikisource.  The Poems of John Godfrey Saxe.
Williams, Heathcote (1989). Sacred Elephant. New York: Harmony Books. ISBN 978-0-517-57320-4.
แหล่งข้อมูลอื่น

International Elephant Foundation
| ฐานข้อมูลการควบคุมรายการหลักฐาน  |
| --- | --- |
ประจำชาติ:  อิสราเอล  เช็กเกีย 2 
อื่น ๆ:  NARA 
ช้างแอฟริกา
ช้างป่าแอฟริกา
ช้างเอเชีย
งาของช้างแอฟริกาและช้างเอเชีย
พฤติกรรมจับคู่ของช้าง
ช้างขนยุทโธปกรณ์หนักในอังกฤษช่วงสงครามโลกครั้งที่หนึ่ง
ภาพการใช้ช้างของคาร์เธจในสงครามกับโรมัน
สำนักงานคณะกรรมการคุ้มครองผู้บริโภค

| --- | --- |
Office of The Consumer Protection Board
เครื่องหมายราชการ
ตราสัญลักษณ์
ภาพรวมสำนักงาน
ก่อตั้ง: 5 พฤษภาคม พ.ศ. 2522; 45 ปีก่อน (2522-05-05)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 120 หมู่ 3 ชั้น 5 อาคารรัฐประศาสนภักดี ศูนย์ราชการเฉลิมพระเกียรติ 80 พรรษา 5 ธันวาคม 2550 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร
งบประมาณต่อปี: 297,769,700 บาท (พ.ศ. 2568)
ฝ่ายบริหารสำนักงาน: รณรงค์ พูลพิพัฒน์, รักษาการเลขาธิการ ทรงศิริ จุมพล, รองเลขาธิการ ฐิตินันท์ สิงหา, รองเลขาธิการ
ต้นสังกัดสำนักงาน: สำนักนายกรัฐมนตรี
เว็บไซต์: เว็บไซต์อย่างเป็นทางการ
สำนักงานคณะกรรมการคุ้มครองผู้บริโภค หรือ สคบ. (อังกฤษ: Office of The Consumer Protection Board : OCPB) เป็นส่วนราชการระดับกรม สังกัดสำนักนายกรัฐมนตรี จัดตั้งขึ้นตามพระราชบัญญัติคุ้มครองผู้บริโภค พ.ศ. 2522 เมื่อวันที่ 5 พฤษภาคม พ.ศ. 2522 ปัจจุบันมีสำนักงานตั้งอยู่ที่ ศูนย์ราชการเฉลิมพระเกียรติ 80 พรรษา 5 ธันวาคม 2550 อาคารบี ชั้น 5 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร
ประวัติ

ใน พ.ศ. 2512 สมาคมผู้บริโภคของประเทศต่างๆ ได้เข้ามาชักชวนให้มีการจัดตั้งสมาคมผู้บริโภคขึ้นในประเทศไทย แต่ไม่ประสบผลสำเร็จ จนกระทั่งในรัฐบาลของ หม่อมราชวงศ์คึกฤทธิ์ ปราโมช ได้มีการจัดตั้ง คณะกรรมการคุ้มครองผู้บริโภค ขึ้นคณะหนึ่งโดยมีพลตรี ประมาณ อดิเรกสาร รองนายกรัฐมนตรี เป็นประธาน ซึ่งเริ่มดำเนินการเป็นครั้งแรกเมื่อปี พ.ศ. 2519 และยุติการดำเนินการในเวลาต่อมา
ในรัฐบาลของ พลเอกเกรียงศักดิ์ ชมะนันทน์ ได้มีการจัดตั้งคณะกรรมการคุ้มครองผู้บริโภคขึ้นอีกครั้ง โดยมอบหมายให้นาย สมภพ โหตระกิตย์ รองนายกรัฐมนตรี เป็นประธานกรรมการจนนำไปสู่การร่างพระราชบัญญัติเข้าสู่การพิจารณาของรัฐสภา ซึ่งได้มีพระบรมราชโองการโปรดเกล้าฯ และประกาศในราชกิจจานุเบกษา เมื่อวันที่ 4 พฤษภาคม พ.ศ. 2522 เป็นผลให้เกิด "คณะกรรมการคุ้มครองผู้บริโภค" อย่างเป็นทางการตั้งแต่วันที่ 5 พฤษภาคม พ.ศ. 2522 เป็นต้นมา
สำนักงานคณะกรรมการคุ้มครองผู้บริโภคจัดตั้งขึ้นตามพระราชกฤษฎีกาแบ่งส่วนราชการสำนักเลขาธิการนายกรัฐมนตรี สำนักนายรัฐมนตรี พ.ศ. 2522 ตั้งแต่วันที่ 2 กรกฎาคม พ.ศ. 2522 จึงถือกำเนิด สคบ. ตั้งแต่บัดนั้นเป็นต้นมา
วันที่ 28 กุมภาพันธ์ พ.ศ. 2560 ที่ประชุมคณะรัฐมนตรีได้มีมติรับหลักการ ร่างพระราชบัญญัติคุ้มครองผู้บริโภค (ฉบับที่...) พ.ศ. ... ซึ่งได้กำหนดให้มีการจัดตั้ง คณะกรรมการคุ้มครองผู้บริโภคแห่งชาติ แทน คณะกรรมการคุ้มครองผู้บริโภค และให้นายกรัฐมนตรีเป็นประธานกรรมการนอกจากนี้ยังกำหนดให้โอนสำนักงานคณะกรรมการคุ้มครองผู้บริโภคจากสำนักนายกรัฐมนตรีมาอยู่ภายใต้การกำกับของนายกรัฐมนตรีโดยตรง
คณะกรรมการคุ้มครองผู้บริโภค

คณะกรรมการคุ้มครองผู้บริโภคในปัจจุบัน มีรายชื่อดังต่อไปนี้
| ลำดับ | ชื่อ | ตำแหน่งปัจจุบัน | ตำแหน่งในคณะกรรมการ> ตำแหน่งหลัก | ตำแหน่งในคณะกรรมการ> ภาค | หมายเหตุ |
| --- | --- | --- | --- | --- | --- |
| 1 | จิราพร สินธุไพร | รัฐมนตรีประจำสำนักนายกรัฐมนตรี | ประธานกรรมการ | ประธานกรรมการ | รับมอบหมายจากนายกรัฐมนตรี (แพทองธาร ชินวัตร) ให้ปฏิบัติหน้าที่แทน |
| 2 | ยุพา ทวีวัฒนะกิจบวร | ปลัดสำนักนายกรัฐมนตรี | กรรมการโดยตำแหน่ง | กรรมการโดยตำแหน่ง |  |
| 3 | ประยูร อินสกุล | ปลัดกระทรวงเกษตรและสหกรณ์ | กรรมการโดยตำแหน่ง | กรรมการโดยตำแหน่ง |  |
| 4 | ชยธรรม์ พรหมศร | ปลัดกระทรวงคมนาคม | กรรมการโดยตำแหน่ง | กรรมการโดยตำแหน่ง |  |
| 5 | ศ.(พิเศษ) วิศิษฏ์ วิศิษฏ์สรอรรถ | ปลัดกระทรวงดิจิทัลเพื่อเศรษฐกิจและสังคม | กรรมการโดยตำแหน่ง | กรรมการโดยตำแหน่ง |  |
| 6 | วุฒิไกร ลีวีระพันธุ์ | ปลัดกระทรวงพาณิชย์ | กรรมการโดยตำแหน่ง | กรรมการโดยตำแหน่ง |  |
| 7 | อรรษิษฐ์ สัมพันธรัตน์ | ปลัดกระทรวงมหาดไทย | กรรมการโดยตำแหน่ง | กรรมการโดยตำแหน่ง |  |
| 8 | นพ.โอภาส การย์กวินพงศ์ | ปลัดกระทรวงสาธารณสุข | กรรมการโดยตำแหน่ง | กรรมการโดยตำแหน่ง |  |
| 9 | ณัฐพล รังสิตพล | ปลัดกระทรวงอุตสาหกรรม | กรรมการโดยตำแหน่ง | กรรมการโดยตำแหน่ง |  |
| 10 | ชาตรี สุวรรณิน | — | กรรมการผู้ทรงคุณวุฒิ | ภาควิชาการ |  |
| 11 | ไชยา ยิ้มวิไล | — | กรรมการผู้ทรงคุณวุฒิ | ภาควิชาการ |  |
| 12 | พรเทพ ศิริวนารังสรรค์ | — | กรรมการผู้ทรงคุณวุฒิ | ภาควิชาการ |  |
| 13 | พล.อ.ต.อิทธพร คณะเจริญ | — | กรรมการผู้ทรงคุณวุฒิ | ภาควิชาการ |  |
| 14 | ชูเนตร ศรีเสาวชาต | — | กรรมการผู้ทรงคุณวุฒิ | ภาคประชาชน |  |
| 15 | ว่าที่ ร.ต.ถวัลย์ รุยาพร | — | กรรมการผู้ทรงคุณวุฒิ | ภาคประชาชน |  |
| 16 | ประวิทย์ จิตนราพงศ์ | — | กรรมการผู้ทรงคุณวุฒิ | ภาคผู้ประกอบธุรกิจ |  |
| 17 | มนรัฐ ผดุงสิทธิ์ | — | กรรมการผู้ทรงคุณวุฒิ | ภาคผู้ประกอบธุรกิจ |  |
| 18 | ทรงศิริ จุมพล | รักษาการเลขาธิการคณะกรรมการคุ้มครองผู้บริโภค | เลขานุการ | เลขานุการ |  |
| 19 | ไม่ทราบ | ข้าราชการในสำนักงานคณะกรรมการคุ้มครองผู้บริโภค | ผู้ช่วยเลขานุการ | ผู้ช่วยเลขานุการ |  |
| 20 | ไม่ทราบ | ข้าราชการในสำนักงานคณะกรรมการคุ้มครองผู้บริโภค | ผู้ช่วยเลขานุการ | ผู้ช่วยเลขานุการ |  |
หน่วยงานภายใน

สำนักงานคณะกรรมการคุ้มครองผู้บริโภค แบ่งหน่วยงานภายใน ดังนี้
สำนักงานเลขานุการกรม
กองกฎหมายและคดี
กองคุ้มครองผู้บริโภคด้านโฆษณา
กองคุ้มครองผู้บริโภคด้านฉลาก
กองคุ้มครองผู้บริโภคด้านธุรกิจขายตรงและตลาดแบบตรง
กองคุ้มครองผู้บริโภคด้านสัญญา
กองเผยแพร่และประชาสัมพันธ์
สำนักแผนและการพัฒนาการคุ้มครองผู้บริโภค
แหล่งข้อมูลอื่น

http://www.ocpb.go.th เก็บถาวร 2010-01-06 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของสำนักนายกรัฐมนตรี |
| --- | --- | --- |
| ขึ้นตรงต่อปลัดสำนัก นายกรัฐมนตรี | สำนักงานปลัด • กรมประชาสัมพันธ์ • สำนักงานคณะกรรมการคุ้มครองผู้บริโภค |  |
| ขึ้นตรงต่อ นายกรัฐมนตรี | สำนักข่าวกรองแห่งชาติ • สำนักงบประมาณ • สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง • สำนักงานคณะกรรมการกฤษฎีกา • สำนักงานคณะกรรมการข้าราชการพลเรือน • สำนักงานคณะกรรมการนโยบายที่ดินแห่งชาติ • สำนักงานคณะกรรมการพัฒนาระบบราชการ • สำนักงานคณะกรรมการส่งเสริมการลงทุน • สำนักงานทรัพยากรน้ำแห่งชาติ • สำนักงานสภาความมั่นคงแห่งชาติ • สำนักงานสภาพัฒนาการเศรษฐกิจและสังคมแห่งชาติ • สำนักเลขาธิการคณะรัฐมนตรี • สำนักเลขาธิการนายกรัฐมนตรี • กองอำนวยการรักษาความมั่นคงภายในราชอาณาจักร • ศูนย์อำนวยการรักษาผลประโยชน์ของชาติทางทะเล |  |
| องค์การมหาชน | สำนักงานคณะกรรมการสุขภาพแห่งชาติ • สถาบันคุณวุฒิวิชาชีพ (องค์การมหาชน) • สถาบันบริหารจัดการธนาคารที่ดิน (องค์การมหาชน)  • สำนักงานบริหารและพัฒนาองค์ความรู้ (องค์การมหาชน) • สำนักงานพัฒนารัฐบาลดิจิทัล (องค์การมหาชน) • สำนักงานส่งเสริมการจัดประชุมและนิทรรศการ (องค์การมหาชน) • สำนักงานส่งเสริมเศรษฐกิจสร้างสรรค์ (องค์การมหาชน) • สำนักงานพัฒนาพิงคนคร (องค์การมหาชน) • สำนักงานส่งเสริมวิสาหกิจขนาดกลางและขนาดย่อม • สำนักงานคณะกรรมการการรักษาความมั่นคงปลอดภัยไซเบอร์แห่งชาติ • สำนักงานกองทุนหมู่บ้านและชุมชนเมืองแห่งชาติ • สำนักงานกองทุนสนับสนุนการสร้างเสริมสุขภาพ |  |
| รัฐวิสาหกิจ | บริษัท อสมท จำกัด (มหาชน) |  |
| หน่วยงานในกํากับ | ราชวิทยาลัยจุฬาภรณ์ |  |
หมวดหมู่ • ส่วนราชการหรือหน่วยงานในบังคับบัญชาของนายกรัฐมนตรี
ไหมไทย (วงดนตรี)

สำหรับความหมายอื่น ดูที่ ไหมไทย
วงไหมไทย หรือ ไหมไทยออร์เคสตร้า ก่อตั้งโดย ดนู ฮันตระกูล เป็นวงดนตรีที่นำเพลงไทยเดิม เพลงลูกกรุง และเพลงที่แต่งขึ้นใหม่ มาเรียบเรียงเพื่อเล่นกับวงออร์เคสตรา
โดยผลงานในช่วงแรกคือ ชีพจรลงเท้า/เขมรไทรโยค ทุ่งแสงทองและ ใต้แสงเทียน ยกเว้นผลงานชุดพิเศษ ลำนำแห่งขุนเขา ที่ทำร่วมกับจรัล มโนเพชร ผลโดยในงานช่วงที่สองคือ เงาไม้ รังสรรค์วันสวย และผลิใบ เริ่มมีเพลงร้องเข้ามาสร้างสีสันเพิ่มความสวยงามในบทเพลงของไหมไทยในอีกมิติหนึ่ง โดยเพลงร้องส่วนใหญ่เป็นน้ำเสียงของ สุภัทรา อินทรภักดี
นอกจากนี้แล้ววงไหมไทยยังได้มีผลงานชุดพิเศษออกมาอีกหลายชุดในโอกาส วาระต่าง ๆ เช่น เพลงนิทานกวีชุด หยดฝนกับใบบัว แม่ไม้เพลงไทย ชุดสุนทราภรณ์ นิทานเพลงช้างกับเรือ เป็นต้น
ผลงานดนตรีของวงไหมไทย

ไหมไทย ๑ ชีพจรลงเท้า/เขมรไทรโยค (2531)
ไหมไทย ๒ ทุ่งแสงทอง (2531)
ไหมไทย ๓ ใต้แสงเทียน (2532)
ลำนำแห่งขุนเขา - จรัล/ไหมไทย (2531)
ไหมไทย ๔ เงาไม้ (2533)
หยดฝนกับใบบัว (เพลงนิทาน เพลงกวี) (2534)
ไหมไทย รวมชุด
ไหมไทย รังสรรค์วันสวย (2534)
ผลิใบ (2535)
ปักษ์ใต้บ้านเรา
แม่ไม้เพลงไทย - ชุดสุนทราภรณ์ (2533)
นิทานเพลง ช้างกับเรือ - ดนู ฮันตระกูล, ไหมไทย, จำนงศรี รัตนิน
เพลงตามคำขอ - ดนู ฮันตระกูล, ไหมไทย
ไหมไทยคลาสสิก (2551)
ไหมไทย หิรัญ (2552)
ไหมไทย รื่นฤดี (2552)
ไหมไทย เสน่หา (2553)
ไหมไทย คอนเสิร์ต (2553)
รักอันเป็นนิรันดร์ (2554) - ณัฐพร ธรรมาธิ, ดนู ฮันตระกูล, ไหมไทย
ดวงหทัยแห่งความรัก (2554)
ลำนำแห่งขุนเขา - รำลึก จรัล มโนเพ็ชร (2555)
ไหมไทย สุรสีห์ (2563)
ผลงานส่วนตัว ในนาม ดนู ฮันตระกูล

ทีเล่น ทีจริง (2537)
เทียบเสียง (2539)
A Stream Toward Stars หรือ สายธารสู่ดวงดาว [เป็นผลงานที่ออกในสังกัด Kuma Music เพื่อจำหน่ายในตลาดเอเชีย ในปี 2532 และได้ผลิตจำหน่ายอีกครั้งในชื่อ "เพลงตามคำขอ"]
เพลง The Light of Asia เพลงพิธีปิดการแข่งขันเอเชียนเกมส์ ครั้งที่ 13 พ.ศ. 2541 ขับร้องโดย ทาทา ยัง
เพลงบางกอก (2544) ร่วมกับ สุภัทรา อินทรภักดี, นรอรรถ จันทร์กล่ำ และ จุน โกมัตสึ
ลมเหนือน้ำหนาว (2546) ร่วมกับ ประสานมิตรคอรัส และวงดนตรีทัศนา ของ ทัศนา นาควัชระ
เมื่อดอกซากุระบาน (2548) ร่วมกับ สุภัทรา อินทรภักดี, นรอรรถ จันทร์กล่ำ และ จุน โกมัตสึ
เสียงใบไผ่ (2549)
ตามเพลงไหมไทย (2550)
รวมเพลงไหมไทย (2551) [แผ่นคู่ - รวมเพลงจาก 6 ชุดล่าสุดตั้งแต่ เพลงบางกอกถึงไหมไทยคลาสสิก]
ภาพรัก (2555) ร่วมกับ สุภัทรา อินทรภักดี โกราษฎร์
เพลงโปรด (2555) ร่วมกับ สุภัทรา อินทรภักดี โกราษฎร์
เคียงขวัญ (2557) ร่วมกับ สุภัทรา อินทรภักดี โกราษฎร์
แหล่งข้อมูลอื่น

dnunet.com
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 หรือที่นิยมเรียกสั้น ๆ ว่า 35/1 จัดขึ้นในวันอาทิตย์ที่ 22 มีนาคม พ.ศ. 2535 เป็นครั้งแรกหลังจากที่คณะรักษาความสงบเรียบร้อยแห่งชาติได้ล้มรัฐบาลที่มาจากการเลือกตั้งของพลเอกชาติชาย ชุณหะวัณ จากพรรคชาติไทยด้วยการรัฐประหารเมื่อวันเสาร์ที่ 23 กุมภาพันธ์ พ.ศ. 2534 มีทั้งหมด 15 พรรค และผู้สมัคร 2,185 คน ที่นั่งทั้งหมด 360 ที่นั่ง  ผลที่ตามมาคือชัยชนะของพรรคสามัคคีธรรมซึ่งเป็นพรรคที่เพิ่งก่อตั้ง โดยได้ 79 ที่นั่ง แม้จะได้คะแนนเสียงน้อยกว่าพรรคความหวังใหม่ที่นำโดยพลเอกชวลิต ยงใจยุทธ ผู้มีสิทธิเลือกตั้งคิดเป็น 59.2%
การตั้งพรรคสามัคคีธรรม

พรรคสามัคคีธรรม เป็นพรรคการเมืองที่รวบรวมนักการเมืองมาจากหลายพรรค และมีบุคคลใกล้ชิดกับคณะรักษาความสงบเรียบร้อยแห่งชาติ (รสช.) ดำรงตำแหน่งสำคัญคือ นาวาอากาศตรีฐิติ นาครทรรพ ที่เป็นเลขาธิการพรรค
หัวหน้าพรรคสามัคคีธรรม คือ นายณรงค์ วงศ์วรรณ อดีตหัวหน้าพรรครวมไทย และอดีตหัวหน้าพรรคเอกภาพ พรรคสามัคคีธรรมถูกตั้งขึ้น เพื่อสนับสนุนแกนนำของคณะ รสช. และอาจจะกล่าวได้ว่าแกนนำของ คณะ รสช. บางคน มีส่วนสนับสนุนพรรคนี้ เพื่อเป็นเครื่องมือในการสืบทอดอำนาจ หลังการเลือกตั้ง พรรคสามัคคีธรรม จึงเป็นพรรคที่มาคล้ายกับ พรรคเสรีมนังคศิลา ที่เคยสนับสนุน จอมพล ป.พิบูลสงคราม และ พรรคสหประชาไทย ที่เคยสนับสนุน จอมพลถนอม กิตติขจร ในการรักษาอำนาจหลังการรัฐประหาร นอกจากนี้นักการเมืองบางคนในสังกัด พรรคสามัคคีธรรม ยังเคยสังกัดใน พรรคเสรีนังคศิลา และพรรคสหประชาไทย อีกด้วย
ผลการเลือกตั้ง

ผลการเลือกตั้งสมาชิกสภาผู้แทนราษฎรจากพรรคที่สังกัด ณ วันที่ได้รับเลือกตั้ง
ผลการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
| พรรค | พรรค | หัวหน้าพรรค | คะแนนเสียง | % | ที่นั่ง |  |
| --- | --- | --- | --- | --- | --- | --- |
|  | สามัคคีธรรม | ณรงค์ วงศ์วรรณ | 8,578,529 | 19.27  | 79 / 360 |  |
|  | ชาติไทย | พลอากาศเอก สมบุญ ระหงษ์ | 7,305,674 | 16.41  | 74 / 360 |  |
|  | ความหวังใหม่ | พลเอก ชวลิต ยงใจยุทธ | 9,980,150 | 22.42  | 72 / 360 |  |
|  | ประชาธิปัตย์ | ชวน หลีกภัย | 4,705,376 | 10.57  | 44 / 360 |  |
|  | พลังธรรม | พลตรี จำลอง ศรีเมือง | 5,104,849 | 11.47  | 41 / 360 |  |
|  | กิจสังคม | มนตรี พงษ์พานิช | 3,586,714 | 8.06  | 31 / 360 |  |
|  | ประชากรไทย | สมัคร สุนทรเวช |  |  | 7 / 360 |  |
|  | เอกภาพ | บุญชู โรจนเสถียร |  |  | 6 / 360 |  |
|  | ราษฎร | พลเอก มานะ รัตนโกเศศ |  |  | 4 / 360 |  |
|  | มวลชน | ร้อยตำรวจเอก เฉลิม อยู่บำรุง |  |  | 1 / 360 |  |
|  | ปวงชนชาวไทย | พันเอก พล เริงประเสริฐวิทย์ |  |  | 1 / 360 |  |
| คะแนนสมบูรณ์ | คะแนนสมบูรณ์ | คะแนนสมบูรณ์ |  | 100 | 360 |  |

| คะแนนเสีย | คะแนนเสีย | คะแนนเสีย |  |  |  |  |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  |  |  |
| จำนวนผู้มาใช้สิทธิเลือกตั้ง | จำนวนผู้มาใช้สิทธิเลือกตั้ง | จำนวนผู้มาใช้สิทธิเลือกตั้ง |  |  |  |  |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | จำนวนผู้มีสิทธิเลือกตั้ง |  |  |  |  |

| ที่มา: | ที่มา: | ที่มา: | ที่มา: | ที่มา: | ที่มา: |  |
การเลือกตั้งครั้งนี้ โดยเฉพาะอย่างยิ่งในเขตกรุงเทพมหานคร พรรคพลังธรรมประสบความสำเร็จอย่างมากในการเลือกตั้งครั้งนั้น โดยคว้าชัยชนะถึง 32 จาก 35 ที่นั่ง ส่งผลให้นักการเมืองที่มีชื่อเสียงหลายคนไม่ได้รับเลือกตั้ง รวมไปถึงร้อยตำรวจเอกเฉลิม อยู่บำรุง หัวหน้าพรรคมวลชน (ปัจจุบันสังกัดพรรคเพื่อไทย), นายมารุต บุนนาค, นายปราโมทย์ สุขุม, นายพิชัย รัตตกุล, นายเจริญ คันธวงศ์ จากพรรคประชาธิปัตย์ และยังเป็นการเลือกตั้งครั้งแรกของนักการเมืองหน้าใหม่ที่ต่อมาได้กลายเป็นบุคคลสำคัญบนเวทีการเมือง ได้แก่นายอภิสิทธิ์ เวชชาชีวะ ต่อมาเป็นหัวหน้าพรรคประชาธิปัตย์และนายกรัฐมนตรีคนที่ 27 ซึ่งเป็น ส.ส. เพียงคนเดียวของพรรคในกรุงเทพมหานคร และคุณหญิงสุดารัตน์ เกยุราพันธุ์ จากพรรคพลังธรรมปัจจุบันเป็นหัวหน้าพรรคไทยสร้างไทย
เชิงอรรถ

↑  รัฐธรรมนูญ พ.ศ. 2534 มาตรา 216 บัญญัติว่า เมื่อใช้รัฐธรรมนูญนี้แล้ว ให้บทบัญญัติมาตรา 7 ของธรรมนูญการปกครองราชอาณาจักร พุทธศักราช 2534 ยังคงมีผลใช้บังคับต่อไปจนกว่าจะได้มีการแต่งตั้งสมาชิกวุฒิสภาตามมาตรา 217 และให้บทบัญญัติ มาตรา 18 มาตรา 19 มาตรา 20 มาตรา 21 มาตรา 22 และมาตรา 23 ของธรรมนูญการปกครองราชอาณาจักร พุทธศักราช 2534 ยังคงมีผลใช้บังคับต่อไปจนกว่าคณะรัฐมนตรีที่ตั้งขึ้นใหม่จะเข้ารับหน้าที่
↑  รัฐธรรมนูญฉบับชั่วคราว มาตรา 21 บัญญัติว่า พระมหากษัตริย์ทรงแต่งตั้งนายกรัฐมนตรีคนหนึ่งตามคำกราบบังคมทูลของประธานสภารักษาความสงบเรียบร้อยแห่งชาติ และรัฐมนตรีตามจำนวนที่นายกรัฐมนตรีกราบบังคมทูล ประกอบเป็นคณะรัฐมนตรี มีหน้าที่บริหารราชการแผ่นดิน
↑  รัฐธรรมนูญฉบับชั่วคราว มาตรา 23 วรรคหนึ่ง บัญญัติว่า ประธานสภารักษาความสงบเรียบร้อยแห่งชาติเป็นผู้ลงนามรับสนองพระบรมราชโองการแต่งตั้งนายกรัฐมนตรีหรือให้นายกรัฐมนตรีพ้นจากตำแหน่ง
ดูเพิ่ม

รัฐประหาร 23 กุมภาพันธ์ พ.ศ. 2534
สภาผู้แทนราษฎรไทย ชุดที่ 17
เหตุการณ์พฤษภาทมิฬ